فرانسانین «لا رئووئ» ژورنالیندا آذربایجان حاقیندا مقاله درج اولونوب.
آخار .آذ خبر وئریر کی، مقالهده قئید ائدیلیر: خزرین قوینوندا یئرلشهن آذربایجان پایتاختینین کوچهلرینده گزرکن اؤزونو سانکی آوروپادا حیس ائدیرسن.
باکینین قدیم و معاصر دؤور معمارلیق نومونهلریندن بحث ائدیلهن مقالهده شهرده موختلیف دینلرین نمایندهلرینین مهریبان شرایطده یاشادیقلاری دقته چاتدیریلیر. آذربایجانین تولرانتلیق بئشیی اولدوغو، بو اؤلکهده قادینلارا هله ۱۹۱۸-جی ایلده سس وئرمه حقوقو وئریلدیی وورغولانیر.
مقالهده آذربایجانین بالانسلاشدیریلمیش خاریجی سیاستیندن ده سؤز آچیلیر.
آذربایجان اراضیلرینین ارمنیستان سلاحلی قوهلری طرفیندن ایشغال اولوندوغونو قئید ائدن مؤلف غرب مطبوعاتینین بو مسئلهده سوسماسینی غرضلی مؤقع آدلاندیریر. بیلدیریلیر کی، باشقالارینا درس وئرهن، اؤزونو خیلاصکار کیمی قلمه وئرهن غرب اؤلکهلری ۲۵ ایلدیر آذربایجان تورپاقلارینین ارمنیستان سلاحلی قوهلری طرفیندن ایشغالینا گؤز یومور.
azb_Arab azb_Arab azb_Arab azb_Arab azb_Arab